Απόφαση με την οποία χορηγείται απαλλαγή για την εκτέλεση του προϋπολογισμού για το οικονομικό έτος 1994

TMHMATA IV - ΔΙΚΑΣΤΗΡΙΟ V - ΕΛΕΓΚΤΙΚΟ ΣΥΝΕΔΡΙΟ VΙ - ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ/ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ

Το Ευρωπαϊκό Κοινοβούλιο,

- έχοντας υπόψη το άρθρο 203, παράγραφος 10, της Συνθήκης για την ίδρυση της Ευρωπαϊκής Κοινότητας,

- έχοντας υπόψη το άρθρο 22, παράγραφοι 2 και 3, του Δημοσιονομικού Κανονισμού,

- έχοντας υπόψη το ψήφισμά του της 26ης Οκτωβρίου 1995 ((ΕΕ C 308 της 20.11.1995, σελ. 127)) σχετικά με το σχέδιο γενικού προϋπολογισμού 1996 της Ευρωπαϊκής Ένωσης, και ιδίως την παρ. 48,

- έχοντας υπόψη τον ετήσιο λογαριασμό διαχείρισης και τον δημοσιονομικό ισολογισμό για το οικονομικό έτος 1994 (SEC(95)0254),

- έχοντας υπόψη την έκθεση της Επιτροπής Ελέγχου του Προϋπολογισμού (Α4- 0132/96),

1. κρίνει ορθή των πρωτοβουλία του να καθιερώσει ειδική διαδικασία απαλλαγής για τα Τμήματα ΙV, V, ΙV του γενικού προϋπολογισμού;

2. ζητεί από όλα τα ενδιαφερόμενα θεσμικά και συμβουλευτικά όργανα να εξορθολογίσουν τις διαδικασίες πρόσληψης τις οποίες εφαρμόζουν, ώστε να περιορισθεί η προσφυγή στους επικουρικούς υπαλλήλους; στο βαθμό που η προσφυγή αυτή είναι αναγκαία, επιμένει ότι η αναζήτηση των εν λόγω επικουρικών υπαλλήλων πρέπει να γίνεται σε όσο το δυνατόν ευρύτερη βάση; ζητεί από κάθε θεσμικό και συμβουλευτικό όργανο να υποβάλει, στην κοινοβουλευτική Επιτροπή Ελέγχου του Προϋπολογισμού, έκθεση σχετικά με την πολιτική την οποία ακολουθεί ως προς την πρόσληψη επικουρικών υπαλλήλων, και ιδίως τον τρόπο με τον οποίο εφαρμόσθηκαν οι κανόνες της πολιτικής για την ισότητα μεταξύ ανδρών και γυναικών, εγκαίρως για την πρώτη ανάγνωση του προϋπολογισμού 1997;

3. εκφράζει την έντονη επιθυμία του να συνοδεύονται τα σχέδια μεταφοράς πιστώσεων, τόσο στο εσωτερικό των κεφαλαίων όσο και μεταξύ κεφαλαίων, από επαρκή αιτιολόγηση, ώστε να μπορεί το Κοινοβούλιο να ασκήσει τα καθήκοντά του ως αρχή αρμόδια για τον προϋπολογισμό και τη χορήγηση απαλλαγής;

4. ζητεί ειδικότερα από το Δικαστήριο:

- να βελτιώσει την ποιότητα των δημοσιονομικών του εκτιμήσεων, όσον αφορά ιδίως τις δαπάνες του Τίτλου 2,

- να συμμορφώνεται με τις διατάξεις του Δημοσιονομικού Κανονισμού όσον αφορά την ανάθεση συμβάσεων σε σχέση με ομαδικές μετακινήσεις,

- να λαμβάνει υπόψη τη σχέση κόστους-ωφελείας όταν αποφασίζει τη συμμετοχή του σε επιστημονικά συνέδρια των οποίων, κατά τα άλλα, ουδόλως αμφισβητείται την αξία;

5. όσον αφορά το Ελεγκτικό Συνέδριο, σημειώνει για μία ακόμη φορά ότι το Συμβούλιο διόρισε το 1994 τα νέα μέλη του Ελεγκτικού Συνεδρίου κατά τρόπο ώστε να παρατηρείται επικάλυψη των αποδοχών; εκφράζει την ικανοποίησή του για το γεγονός ότι, κατά τους τελευταίους διορισμούς, το Συμβούλιο συμμορφώθηκε εν προκειμένω με τη συλλογιστική του Κοινοβουλίου;

6. εκφράζει την ανησυχία του όσον αφορά την πολιτική προσλήψεων της Επιτροπής των Περιφερειών; ζητεί εν προκειμένω να υποβληθεί στην κοινοβουλευτική Επιτροπή Ελέγχου του Προϋπολογισμού έκθεση σχετικά με όλες τις πτυχές της πολιτικής αυτής, και ιδίως τη γεωγραφική κατανομή των υπαλλήλων της ΕτΠ, εγκαίρως για την πρώτη ανάγνωση του προϋπολογισμού 1997;

7. ζητεί να αποτελέσουν τα έξοδα αποστολών και ταξιδίου των μελών της Επιτροπής των Περιφερειών αντικείμενο εξωτερικής ελεγκτικολογιστικής εξέτασης, τα συμπεράσματα της οποίας να διαβιβασθούν στην κοινοβουλευτική Επιτροπή Ελέγχου του Προϋπολογισμού εγκαίρως για την πρώτη ανάγνωση του προϋπολογισμού 1997;

8. χορηγεί απαλλαγή στους Γενικούς Γραμματείς του Δικαστηρίου, του Ελεγκτικού Συνεδρίου, της Οικονομικής και Κοινωνικής Επιτροπής και της Επιτροπής των Περιφερειών όσον αφορά την εκτέλεση του προϋπολογισμού των αντιστοίχων θεσμικών και συμβουλευτικών οργάνων για το οικονομικό έτος 1994;

9. αναθέτει στον Πρόεδρό του να διαβιβάσει την παρούσα απόφαση στα ενδιαφερόμενα θεσμικά και συμβουλευτικά όργανα.